Εκατοντάδες **δασικές πυρκαγιές** ξέσπασαν το καλοκαίρι του 2021 στην Ελλάδα, οι περισσότερες από τις οποίες τον Αύγουστο εν μέσω πρωτοφανούς καύσωνα. Από τις πυρκαγιές κάηκαν συνολικά **1.301.239** στρέμματα.

Χάρτης που δείχνει τις πυρκαγιές που σημειώθηκαν στην Αχαΐα και στη Ρόδο
Χάρτης που δείχνει τις μεγάλες πυρκαγιές που σημειώθηκαν στη Βόρεια Εύβοια και στην Αττική
Η Πυροσβεστική Υπηρεσία από τις αρχές του 2021 μέχρι και τέλος Οκτωβρίου κατέγραψε **8.728** πυρκαγιές που σημειώθηκαν στην Αττική, τη βόρεια Εύβοια, την Ηλεία, τη Μεσσηνία, τη Μάνη, την Αχαΐα, τα Γρεβενά, τη Σαλαμίνα, τη Φωκίδα, τη Ρόδο, τον Έβρο και τη Ζάκυνθο. Στην Ολυμπία κινδύνευσε ο αρχαιολογικός χώρος. Στην Αττική η πυρκαγιά ξεκίνησε στους πρόποδες της Πάρνηθας και επεκτάθηκε στη Βαρυμπόμπη, στο Τατόι και στο Φλαμπούρι. Στη βόρεια Εύβοια η πυρκαγιά έφτασε μέχρι τη θάλασσα.

Η μεγαλύτερη πυρκαγιά ήταν αυτή της Εύβοιας με **511.854** καμένα στρέμματα. Ακολουθεί η πυρκαγιά της Αρχαίας Ολυμπίας με **150.000** καμένα στρέμματα, η πυρκαγιά της Ανατολικής Μάνης με **101.001** καμένα στρέμματα, η πυρκαγιά των Βιλίων με **94.590** καμένα στρέμματα, η πυρκαγιά της Βαρυμπόμπης με **83.774** καμένα στρέμματα και τέλος η πυρκαγιά στον Σχίνο με **69.642** καμένα στρέμματα.

Από τις πυρκαγιές, τρεις άνθρωποι έχασαν τη ζωή τους: ένας εθελοντής πυροσβέστης, ένας χειριστής μηχανήματος και ένας 55χρονος εγκαυματίας, ο οποίος κατέληξε μετά από 38 ημέρες νοσηλείας στο νοσοκομείο.

Αιτίες
------

Το άμεσο αίτιο πρόκλησης διέφερε από πυρκαγιά σε πυρκαγιά. Στην πυρκαγιά της Βαρυμπόμπης υποστηρίχθηκε ότι ξεκίνησε όταν εξερράγη τοπικός υποσταθμός της ΔΕΗ. Αντίθετα, στην πυρκαγιά στην Αχαΐα είχε αναφερθεί προκλήθηκε από εργασίες σιδεροκόλλησης που πραγματοποιούσαν δύο άτομα - στη συνέχεια όμως αποδείχθηκε ότι αυτοί είχαν άθελά τους ανάψει μία μικρή φωτιά η οποία κατασβήστηκε γρήγορα, ενώ για τη μεγάλη φωτιά της Αχαΐας τα αίτια είναι ακόμα άγνωστα. Ομοίως, οι αγροτικές εργασίες όπως καύση κλαδιών, εν μέσω αντιπυρικής περιόδου, φαίνεται να ήταν η αιτία για τη μεγάλη φωτιά στην Κορινθία και στα Γεράνεια Όρη, τον Μάιο του 2021. Τέλος έγιναν και συλλήψεις για εμπρησμό. Μέχρι τις 8 Αυγούστου έγιναν 19 προσαγωγές και 7 συλλήψεις για εμπρησμό ενώ παρενέβη ο εισαγγελέας του Αρείου Πάγου καθώς υπάρχουν υπόνοιες για σκόπιμη εγκληματική δραστηριότητα.. Παρ' όλα αυτά σε μερικές περιπτώσεις το άμεσο αίτιο πρόκλησης της φωτιάς είναι άγνωστο. Μέχρι και την Τρίτη 14 Δεκεμβρίου του 2021, 428 δικογραφίες είχαν σχηματιστεί σε βάρος ατόμων εκ των οποίων, 308 (75,5%) για εμπρησμό από αμέλεια και 120 (24,5%) για πρόθεση.

Κοινός παρονομαστής όλων των μεγάλων πυρκαγιών που ξέσπασαν από τα τέλη Ιουλίου και μετά, ήταν οι ακραίες καιρικές συνθήκες καύσωνα που επικράτησαν. Ο καιρός εκείνη την περίοδο στην Ελλάδα χαρακτηρίστηκε από υψηλότατες θερμοκρασίες. Σε εννέα μετεωρολογικούς σταθμούς μετρήθηκαν μέγιστες θερμοκρασίες ρεκόρ όλων των εποχών. Στις 27 Ιουλίου το Εθνικό Αστεροσκοπείο Αθηνών δημοσίευσε στοιχεία για ένα εξαιρετικά μακράς διαρκείας κύμα καύσωνα στην ηπειρωτική χώρα καθώς και υψηλές θερμοκρασίες το βράδυ. Σε πρώτη φάση έως τις 4 Αυγούστου ένας θερμότατος αεροχείμαρρος έφτασε από τη Βόρεια Αφρική, ενώ σε δεύτερη φάση, άλλη μια καθοδική κίνηση των αέριων μαζών ενίσχυσε την υπερθέρμανση. Ο Αύγουστος κορυφώθηκε με τοπικά πάνω από 45° C σημειώνοντας «ιστορικό κύμα καύσωνα». Έτσι, δημιουργήθηκε πρόσφορο έδαφος για την ανάπτυξη δασικών πυρκαγιών. Κατά τις δυσκολότερες ημέρες του καύσωνα, η επικινδυνότητα πυρκαγιάς ήταν πολύ υψηλή σε πολλά μέρη της Ελλάδας. Ο καύσωνας συνοδευόταν από πολύ χαμηλά επίπεδα υγρασίας, καθώς επίσης και κάποιες φορές από ισχυρούς ανέμους, κάνοντας τις συνθήκες ακόμα πιο επικίνδυνες.

Το καλοκαίρι του 2021 ήταν αυτό με τις περισσότερες θερμές ώρες τα τελευταία 43 χρόνια ακολουθούμενο από αυτά του 2007, του 1987, του 2000 και του 2012. Τα συγκεκριμένα αποτελέσματα όπως είναι φυσικό συσχετίζονται με τα σημαντικότερα και πιο ακραία επεισόδια καύσωνα που σημειώθηκαν κατά τη διάρκεια αυτών των καλοκαιριών. Ο καύσωνας που σημειώθηκε μεταξύ 27 Ιουλίου και 6 Αυγούστου του 2021 είχε τη μεγαλύτερη διάρκεια (188 ώρες) ακολουθούμενος από αυτούς του Ioυνίου του 2007, του Ιουλίου του 1987, του Ιουλίου του 2007 και τέλος του Ιουνίου του 2021. Σε πανελλαδικό επίπεδο, η μέση θερμοκρασία για όλο το 5μηνο Μαΐου - Σεπτεμβρίου 2021 ήταν κατά 1,6°C υψηλότερη των κανονικών τιμών, η 2η υψηλότερη της τελευταίας 20ετίας μετά εκείνης του έτους 2012.

Έχει επισημανθεί και η δράση άλλων παραγόντων, οι οποίοι συντέλεσαν στην ανάπτυξη των μεγάλων πυρκαγιών του 2021. Η υποχώρηση της κτηνοτροφίας, «τροφοδοτεί» την συγκέντρωση ξερής βιομάζας (ποώδη φυτά, κλαδιά), η οποία καταναλώνεται από κατσίκια και ζαρκάδια. Σε αρκετά χωριά παρατηρείται πύκνωση των θαμνότοπων ή ακόμη και δημιουργία νέων δασών. Επιπλέον, η εγκατάλειψη της γεωργίας αφήνει πίσω της ακαλλιέργητες γαιές. Αποτέλεσμα είναι η ανάπτυξη θάμνων και δέντρων στα σημεία αυτά. Επιπλέον, τα δάση δεν καθαρίζονται από ξερά κλαδιά και φύλλα, κάτι που οδηγεί στην συσσώρευση καύσιμης ύλης, η οποία, κάτω από συνθήκες καύσωνα, είναι έτοιμη για ανάφλεξη. Στα ελληνικά δάση κυρίαρχο δέντρο είναι το πεύκο, που είναι ιδιαίτερα εύφλεκτο. Τέλος η ανοργάνωτη συνύπαρξη πολλών ανθρώπινων δραστηριοτήτων (όπως πχ αγροτικές, γεωργικές ή οικοδομικές δραστηριότητες) δίπλα σε δάση, δημιουργεί μεγάλο κίνδυνο εκδήλωσης πυρκαγιάς.

Πυρκαγιές στην Εύβοια και τη Στερεά Ελλάδα
------------------------------------------

Χάρτης εξάπλωσης πυρκαγιάς  Στην Περιφερειακή Ενότητα Ευβοίας, καταστροφικές πυρκαγιές σημειώθηκαν σε πολλές περιοχές, στα βόρεια του νησιού, στους Δήμους Μαντουδίου-Λίμνης-Αγίας Άννας και Ιστιαίας-Αιδηψού, και συγκεκριμένα στους οικισμούς Αγία Άννα, Βασιλικά, Μαντούδι, Λίμνη, τη Μονή του Οσίου Δαβίδ, Ροβιές,Κερασιά, Βουτάς, Ελληνικά, Αγριοβότανο και Αιδηψός ενώ υπήρχαν συνεχείς αναζωπυρώσεις και σε άλλες περιοχές, στα όρια των δύο Δήμων. Η φωτιά απείλησε να φτάσει μέχρι την Ιστιαία, αλλά και τη Χαλκίδα. Το μέτωπο της Εύβοιας ήταν το δυσκολότερο για κατάσβεση από όλα τα υπόλοιπα, διότι οι πυρκαγιές έχουν φτάσει μέχρι τη θάλασσα μεταξύ Ευβοϊκού και Αιγαίου, οι περισσότεροι κάτοικοι εκκένωσαν τα σπίτια τους, τα οποία είχαν υποστεί σοβαρές και εκτεταμένες ζημιές, με τα περισσότερα, να έχουν καταστραφεί από τις φλόγες. Ορισμένοι κάτοικοι των περιοχών αυτών, μεταφέρθηκαν προσωρινά με φέρι-μποτ σε άλλες περιοχές της Εύβοιας, τόσο σε συγγενείς τους, κυρίως ωστόσο στη Χαλκίδα, όπου ορισμένους άστεγους τους φιλοξενούσαν στο Κλειστό Γυμναστήριο, ενώ άλλοι έμειναν προσωρινά στο λιμάνι της Αιδηψού, μέχρι να σβήσουν ολοκληρωτικά τις πυρκαγιές. Η φωτιά στη βόρεια Εύβοια εκτιμάται όχι έχει κάψει τουλάχιστον 600.000 στρέμματα δάσους, γεγονός που την κατατάσσει ως τη μεγαλύτερη δασική πυρκαγιά στην ιστορία της Ελλάδας. Στις 14 Αυγούστου ξέσπασε φωτιά και στη νότια Εύβοια, κοντά στο οικισμό Πετριές και στην περιοχή της Καρύστου, ενώ έπνεαν ισχυροί άνεμοι 9 μποφόρ. Νέες πυρκαγιές και ενώ έπνεαν ισχυροί άνεμοι συνέχισαν και μετά τον δεκαπενταύγουστο στη Νότια Εύβοια. Αρχική αποτίμηση αποτελεσμάτων της πυρκαγιάς στη Βόρεια Εύβοια είναι ότι σε αρκετές Τοπικές Κοινότητες το ποσοστό της έκτασης τους που έχει καεί ξεπερνάει το 80% και φτάνει έως και το 100% όπου η συνολική έκταση της πυρκαγιάς ανέρχεται σε 512.031,54 στρέμματα, και δασικών εκτάσεων που έχουν καεί, ανέρχεται σε 379.392,82 στρέμματα και αποτελούν το 74,1% της συνολικής καείσας έκτασης.

Για δεύτερη φορά στην Εύβοια, πυρκαγιά σημειώθηκε σε περιοχή του Δήμου Καρύστου, στα Νότια του νησιού όπως ανακοίνωσε το Πυροσβεστικό Σώμα τα ξημερώματα της 23 Αυγούστου, σε δασική έκταση στον Φηγιά Καρύστου Ευβοίας, δόθηκε εντολή για προληπτική εκκένωση των οικισμών Κοκκίνη, Οικοδομικού Συνεταιρισμού Ιατρών και το Μαρμάρι. Η συγκεκριμένη πυρκαγιά οριοθετήθηκε μέχρι τις πρώτες πρωινές ώρες (πριν τις **10:00**) και μέχρι τότε συνέχιζαν να επιχειρούν 64 πυροσβέστες με 1 ομάδα πεζοπόρου τμήματος και 26 οχήματα. Επιπλέον περιοδικά επιχείρησαν 9 Ε/Π και 1 Α/Φ.

Καταστροφικές πυρκαγιές σημειώθηκαν, επίσης και στις Περιφερειακές Ενότητες Αιτωλοακαρνανίας (στις περιοχές του Αγρινίου και σε ορισμένες της Ναυπακτίας), Φθιώτιδας (στην περιοχή του Δήμου Λοκρών, στους οικισμούς Μαρτίνο και Θεολόγος, αλλά και το Παλαιοχώρι, του Δήμου Μακρακώμης) και Φωκίδας (στην περιοχή του Δήμου Δωρίδος, στη Δημοτική Ενότητα Τολοφώνος).

Πυρκαγιές στην Αττική
---------------------

Δορυφορική φωτογραφία της NASA που δείχνει τις δασικές πυρκαγιές στη Βόρεια Εύβοια, την Αττική, και την Ηλεία στις 5 Αυγούστου 2021.
### Πρώτη Πυρκαγιά

Την Τρίτη 3 Αυγούστου δασική πυρκαγιά εκδηλώθηκε, τις μεσημβρινές ώρες (λίγο πριν από τη 13:25), στην περιοχή Άνω Βαρυμπόμπη του δήμου Αχαρνών Αττικής. Κατά την ώρα εκδήλωσης της πυρκαγιάς και κατά τη διάρκεια των πρώτων 2 ωρών εξάπλωσής της (13:30 - 15:30), στην ευρύτερη περιοχή έπνεαν άνεμοι με μέσες εντάσεις 2 - 4 μποφόρ και ριπές στα 5 μποφόρ, όπως προκύπτει από τις μετρήσεις των αυτόματων μετεωρολογικών σταθμών, του δικτύου του Εθνικού Αστεροσκοπείου Αθηνών (ΕΑΑ).

Στις 15:12 το πυροσβεστικό σώμα ανακοίνωσε πως επιχειρούν 104 πυροσβέστες, με 4 ομάδες πεζοπόρων τμημάτων, 35 οχήματα, το Μηχανοκίνητο Ειδικό Τμήμα Πυροσβεστικών Επιχειρήσεων (ΜΕΤΠΕ), 5 Ε/Π και 4 Α/Φ. Νέα ενημέρωση υπήρξε ξανά το πρωί της επόμενης ημέρας (στις 06:49) σύμφωνα με την οποία επιχειρούσαν 350 πυροσβέστες, με 10 ομάδες πεζοπόρων τμημάτων, 70 οχήματα, το ΜΕΤΠΕ καθώς και 5 Ε/Π και 5 Α/Φ. Τέλος στο βραδινό δελτίο τύπου που εξέδωσε το πυροσβεστικό σώμα (στις 23:02), ανακοίνωσε πως επιχειρούν 520 πυροσβέστες, με 17 ομάδες πεζοπόρων τμημάτων, 150 οχήματα, το ΜΕΤΠΕ και το Κινητό Επιχειρησιακό Κέντρο ΟΛΥΜΠΟΣ.

Η πυρκαγιά επεκτάθηκε στις γύρω περιοχές των βορείων προαστίων της Αθήνας (Ιπποκράτειος Πολιτεία, Αδάμες Κηφισιάς, Βαρυμπόμπη, Θρακομακεδόνες και Τατόι). Στο Τατόι η πυρκαγιά απείλησε να κάψει τα τέως Βασιλικά Ανάκτορα ενώ στην Ιπποκράτειο Πολιτεία και τις Αδάμες Κηφισιάς, τους Θρακομακεδόνες, στη Δροσοπηγή και το Κρυονέρι καταστράφηκαν δεκάδες κατοικίες.

Στη Βαρυμπόμπη η φωτιά έφτασε εντός της πόλης μέσα στην κεντρική πλατεία, καίγοντας σπίτια και επιχειρήσεις άλλα και τη δασική έκταση γύρω της. Ο Ιππικός Όμιλος Βαρυμπόμπης καταστράφηκε ολοκληρωτικά. Τα άλογα μεταφέρθηκαν έγκαιρα στο Ολυμπιακό Κέντρο Ιππασίας στο Μαρκόπουλο Μεσογαίας.

Η πυρκαγιά στην Άνω Βαρυμπόμπη τέθηκε υπό μερικό έλεγχο τις πρωινές ώρες της Πέμπτης 5 Αυγούστου.

### Δεύτερη Πυρκαγιά

Παρόλα αυτά, την ίδια ήμερα στις 5 Αυγούστου **νέα** δασική πυρκαγιά εκδηλώθηκε στην περιοχή Βασιλικά Πάρνηθας, του δήμου Αχαρνών Αττικής, και σε συνδυασμό με τις συνεχείς αναζωπυρώσεις από την προηγούμενη πυρκαγιά στην ίδια περιοχή (Άνω Βαρυμπόμπη) πήρε πολύ γρήγορα μεγάλες διαστάσεις καθώς οι δυνάμεις της Πυροσβεστικής έδιναν τη μεγαλύτερη προσοχή στις πυρκαγιές της βόρεια Εύβοια και της Ηλείας με αποτέλεσμα να μην υπάρχουν αρκετές δυνάμεις για να περιοριστεί άμεσα. 

Η πυρκαγιά στους πρόποδες της Πάρνηθας τις 6 Αυγούστου όπως φαινόταν από το κέντρο της Αθήνας
Η πυρκαγιά επεκτάθηκε στις Αφίδνες και έκαψε όλη τη δασική έκταση γύρω από την κωμόπολη, φτάνοντας μέχρι την Εθνική Οδό Αθηνών - Θεσσαλονίκης, (η οποία ήταν κλειστή καθ' όλη τη διάρκεια των πυρκαγιών) την οποία και διέσχισε (λίγο πριν τις 22:00 της ίδιας μέρας) περνώντας προς τον Άγιο Στέφανο, τη λίμνη Μαραθώνα και το Καπανδρίτι περίπου στο ύψος των διοδίων.

Το πυροσβεστικό σώμα με σχετικό δελτίο τύπου στις 6 Αυγούστου (06:35) ανακοίνωσε πως επιχειρούν 490 πυροσβέστες με 40 ομάδες πεζοπόρων τμημάτων, 150 οχήματα, το Κινητό Επιχειρησιακό Κέντρο ΟΛΥΜΠΟΣ, 3 Ε/Π και 7 Α/Φ.

Η πυρκαγιά επεκτάθηκε και στη Μαλακάσα και έκαψε όλη τη δασική έκταση γύρω από την κωμόπολη, φτάνοντας ακόμη και στις γραμμές του ΟΣΕ και τον σιδηροδρομικό της σταθμό, κοντά στη Σφενδάλη με αποτέλεσμα να υπάρξουν προβλήματα στον σιδηρόδρομο. Στον Άγιο Στέφανο και στη Σταμάτα, οι πυρκαγιές κατέστρεψαν δεκάδες κατοικίες και επιχειρήσεις ενώ κάηκε ολοσχερώς και ένα εργοστάσιο με πλαστικά, κοντά στον Άγιο Στέφανο.

Στη δασική πυρκαγιά που εκδηλώθηκε την 5η Αυγούστου, στην περιοχή Βασιλικά Πάρνηθας, οι δυνάμεις της Πυροσβεστικής ξεπέρασαν ακόμα και τους 850 πυροσβέστες με 40 ομάδες πεζοπόρων τμημάτων και 225 οχήματα καθώς υπήρξε μεγάλη συνδρομή καθημερινά με πολλά ελικόπτερα και αεροσκάφη. Επιπλέον συνδρομή παρείχαν 126 πυροσβέστες από τη Κύπρο, τη Γαλλία και το Ισραήλ. Τις επόμενες μέρες επιχείρησαν περιοδικά ακόμα 2 αεροσκάφη από τη Σουηδία, καθώς και επιπλέον πυροσβέστες από το Κατάρ και το Κουβέιτ για τη διασφάλιση της περιμέτρου της πυρκαγιάς.

### Λοιπές Πυρκαγιές

Την Παρασκευή 6 Αυγούστου και ενώ οι συνθήκες στην Αττική ήταν ιδιαίτερα ευνοϊκές για το ξέσπασμα πυρκαγιών, νέα φωτιά σημειώθηκε (στις 15:25) στα Άνω Λιόσια, δημιουργώντας φόβους για την επέκταση της στο Ποικίλο Όρος. Η πυρκαγιά ξεκίνησε από το νεκροταφείο και την παλιά χωματερή και πέρασε στο Ποικίλο Όρος καίγοντας το αμαξοστάσιο εταιρείας διαχείρισης απορριμμάτων, ανακυκλώσιμα υλικά και δεκάδες φορτηγά οχήματα. Η πυρκαγιά έφτασε στις πρώτες κατοικίες στην Πετρούπολη.

Επιπλέον λίγες ώρες αργότερα, στις 17:06, υπήρξε νέα εστία πυρκαγιάς στα Λεγρενά Σουνίου περίπου στο 67 χιλιόμετρο της Λεωφόρου Αθηνών - Σουνίου στο δήμο Λαυρεωτικής Αττικής.

Και οι δύο πυρκαγιές τέθηκαν γρήγορα υπό έλεγχο. Στην πυρκαγιά στα Άνω Λιόσια αρχικά άρχισαν να επιχειρούν 25 πυροσβέστες με 12 οχήματα, 1 Ε/Π και 2 Α/Φ. Αντίστοιχα στην πυρκαγιά στη Λαυρεωτικής Αττικής αρχικά άρχισαν να επιχειρούν 20 πυροσβέστες με 1 ομάδα πεζοπόρου τμήματος, 8 οχήματα και 1 Ε/Π.

Τη Δευτέρα 16 Αυγούστου, ενώ έπνεαν άνεμοι μέχρι και 8 μποφόρ, πυρκαγιά εκδηλώθηκε (στις 10:26) σε χαμηλή βλάστηση πλησίον του οικισμού Μαρκάτι, στην Κερατέα. Με σχετική αναφορά του πυροσβεστικού σώματος (στις 11:47) ανακοίνωσε πως επιχειρούν 71 πυροσβέστες με 3 ομάδες πεζοπόρων τμημάτων, 25 οχήματα, το ΜΕΤΠΕ, 4 Ε/Π και 6 Α/Φ. Η συγκεκριμένη πυρκαγιά επεκτάθηκε στην ευρύτερη περιοχή και κατέστρεψε μεγάλες εκτάσεις και σπίτια στην περιοχή. Στο δελτίο τύπου που εξέδωσε το πυροσβεστικό σώμα (στις 14:24) ανακοίνωσε πως επιχειρούν 91 πυροσβέστες με 3 ομάδες πεζοπόρων τμημάτων, 34 οχήματα, το ΜΕΤΠΕ και το Κινητό Επιχειρησιακό Κέντρο ΟΛΥΜΠΟΣ. Στην έκτακτη ενημέρωση σχετικά με την εξέλιξη των πυρκαγιών (στις 20:30) της ίδιας ημέρας ανακοινώθηκε πως επιχειρούν 104 πυροσβέστες με 3 ομάδες πεζοπόρων τμημάτων, 40 οχήματα, το Κινητό Επιχειρησιακό Κέντρο ΟΛΥΜΠΟΣ, 11 Ε/Π και 8 Α/Φ. Στο δελτίο τύπου που εξέδωσε το πυροσβεστικό σώμα (στις 19:08) της επόμενης ημέρας, ανακοίνωσε πως πυρκαγιά είχε οριοθετηθεί με μικρές ενεργές καύσεις εντός της περιμέτρου της, ενώ για την άμεση αντιμετώπιση πιθανών αναζωπυρώσεων παραμένουν ισχυρές επίγειες δυνάμεις σε όλη την έκταση της πυρκαγιάς. Περιοδικά επιχείρησαν 8 Ε/Π συμπεριλαμβανομένων 1 Ε/Π ως συντονιστικό της ΕΛ.ΑΣ. 2 Ε/Π από τη Ρωσία και 1 Ε/Π από Αραβικά Εμιράτα καθώς και 4 Α/Φ συμπεριλαμβανομένων 2 ρωσικών αεροσκαφών Ilyushin Il-76.

Η φωτιά στα Βίλια στις 18 Αυγούστου
Τη Δευτέρα 16 Αυγούστου, νέα πυρκαγιά εκδηλώθηκε (στις 13:15) σε δασική έκταση νότια του οικισμού Βιλίων και επεκτάθηκε σε πυκνή δασική έκταση κοντά σε οικισμούς. Η πυρκαγιά, με τη βοήθεια των ισχυρών ανέμων, κατέστρεψε μεγάλες δασικές εκτάσεις όπως και σπίτια. Στο δελτίο τύπου που εξέδωσε το πυροσβεστικό σώμα (στις 14:24) ανακοίνωσε πως επιχειρούν 61 πυροσβέστες με 1 ομάδα πεζοπόρου τμήματος, 25 οχήματα, το ΜΕΤΠΕ, 5 Ε/Π και 8 Α/Φ. Στην έκτακτη ενημέρωση σχετικά με την εξέλιξη των πυρκαγιών (στις 20:30) της ίδιας ημέρας ανακοινώθηκε πως επιχειρούν 240 πυροσβέστες με 4 ομάδες πεζοπόρων τμημάτων, 82 οχήματα, 9 Ε/Π και 8 Α/Φ.

Η πυρκαγιά που εκδηλώθηκε στις 16 Αυγούστου, σε δασική έκταση στη Δ.Ε. Βιλίων είχε οριοθετηθεί στο μεγαλύτερο μέρος της χωρίς ωστόσο να είναι ακόμη υπό πλήρη έλεγχο την Πέμπτη 19 Αυγούστου. Μέχρι και τις πρώτες απογευματινές ώρες της επόμενης ημέρας (στις 19:21) η πυρκαγιά είχε οριοθετηθεί και επιχειρούσαν 451 πυροσβέστες με 9 ομάδες πεζοπόρων τμημάτων, 166 οχήματα, το ΜΕΤΠΕ, καθώς και των δυνάμεων που είχαν διατεθεί από τον Ευρωπαϊκό μηχανισμό Πολιτικής Προστασίας, αλλά και 143 πυροσβέστες με 46 οχήματα από την Πολωνία. Στην αεροπυρόσβεση επιχειρούσαν περιοδικά 18 Ε/Π συμπεριλαμβανομένων 3 Ε/Π της Αεροπορίας Στρατού, 1 Ε/Π από τα Αραβικά Εμιράτα και 3 Ε/Π ως συντονιστικά, καθώς και 10 Α/Φ συμπεριλαμβανομένου του ρωσικού αεροσκάφους Beriev-200. 

**Εκκενώσεις** στην Αττική σημειώθηκαν στις εξής περιοχές:

* Βαρυμπόμπη (3 & 6 Αυγούστου)

* Αδάμες (3 Αυγούστου)

* Τατόι (3 Αυγούστου)

* Θρακομακεδόνες (3 & 6 Αυγούστου)

* Ολυμπιακό Χωριό (3 Αυγούστου)

* Ιπποκράτειος Πολιτεία (5 Αυγούστου)

* Δροσοπηγή (5 Αυγούστου)

* Κρυονέρι (5 Αυγούστου)

* Κοκκινόβραχος (5 Αυγούστου)

* Αφίδνες (5 Αυγούστου)

* Πολυδένδρι (6 Αυγούστου)

* Καπανδρίτι (6 Αυγούστου)

* Άγιος Στέφανος (6 Αυγούστου)

* Βόθωνας (6 Αυγούστου)

* Μαλακάσα (6 Αυγούστου)

* Σφενδάλη (6 Αυγούστου)

* Λίμνη Μαραθώνα (6 Αυγούστου)

* Καλέτζι Μαραθώνος (6 Αυγούστου)

* Ροδόπολη (6 Αυγούστου)

* Σταμάτα (6 Αυγούστου)

* Δροσιά (6 Αυγούστου)

* Μαρκάτι Κερατέας (16 Αυγούστου)

* Συντερίνα Κερατέας (16 Αυγούστου)

* Άγιος Κωνσταντίνος Λαυρεωτικής (16 Αυγούστου)

* Άγιος Γεώργιος Μάνδρας (16 Αυγούστου)

* Παλαιοχώρι (16 Αυγούστου)

* Αγία Παρασκευή Βιλίων (16 Αυγούστου)

* Κρύο Πηγάδι Βιλίων (16 Αυγούστου)

* Μικρό Βαθυχώρι Βιλίων (16 Αυγούστου)

* Μέγα Βαθυχώρι Βιλίων (16 Αυγούστου)

* Βένιζα (16 Αυγούστου)

Πυρκαγιές στην Πελοπόννησο
--------------------------

Το Club Méditerranée, ένα διάσημο παραθεριστικό κέντρο στο Λαμπίρι, που άκμασε κατά τη δεκαετία του 60', κάηκε ολοσχερώς με τη φωτιά στη Ζήρια Αχαΐας του 2021.
Στην Περιφερειακή Ενότητα Αχαΐαςπυρκαγιές σημειώθηκαν στον Δήμο Αιγιαλείας, στην περιοχή της Δημοτικής Ενότητας Ερινεού, στα παραθαλάσσια χωριά Ζήρια και Λαμπίρι.

Στην Περιφερειακή Ενότητα Ηλείας πυρκαγιές σημειώθηκαν στην περιοχή του Δήμου Αρχαίας Ολυμπίας, και συγκεκριμένα στην Αρχαία Ολυμπία (η οποία απείλησε επίσης και τον αρχαιολογικό χώρο, αλλά και τη Διεθνή Ολυμπιακή Ακαδημία), και τους οικισμούς Λάλας, Πλάτανος, Κολίρι, Πελόπιο και Νεμούτα.

Στην Περιφερειακή Ενότητα Μεσσηνίας, πυρκαγιές σημειώθηκαν στην περιοχή του Δήμου Οιχαλίας, στους ορεινούς όγκους κοντά στα χωριά Διαβολίτσι και Άνθεια και στην περιοχή του Δήμου Πύλου-Νέστορος στο χωριό Βλαχόπουλο.

Επίσης καταγράφηκαν πυρκαγιές στις Περιφερειακές Ενότητες Αρκαδίας και Λακωνίας, ενώ στις 20 Μαΐου, πυρκαγιά ξέσπασε στην περιοχή Σχίνος Κορινθίας. Γρήγορα εξαπλώθηκε στα Γεράνεια όρη, στο Αλεποχώρι, φτάνοντας μέχρι την πεδιάδα Μεγάρων, καίγοντας περίπου 110.000 στρέμματα δάσους.

Πυρκαγιές στη Βόρεια και Κεντρική Ελλάδα
----------------------------------------

Στη Δυτική Μακεδονία, καταστροφικές πυρκαγιές σημειώθηκαν στις περιφερειακές ενότητες Κοζάνης και Γρεβενών, πιο συγκεκριμένα πυρκαγιές σημειώθηκαν στις περιοχές των δήμων Κοζάνης (Ελλήσποντος), Σερβίων (Οινόη), Βοΐου (Σιάτιστα), Γρεβενών και Δεσκάτης, εδώ συγκεκριμένα υπήρχαν πέντε ενεργά μέτωπα, μεταξύ των οποίων στις περιοχές της Σαμαρίνας και της Δεσκάτης.

Στην κεντρική Μακεδονία σε Χαλκιδική και Θεσσαλονίκη στο δάσος του Σειχ Σου.

Στην Περιφερειακή Ενότητα Ιωαννίνων, πυρκαγιές σημειώθηκαν στις περιοχές του δήμου Κόνιτσας (Πάδες) και στο Όρος Μιτσικέλι, κοντά στην πόλη των Ιωαννίνων.

Επίσης στη Θεσσαλία, στην Περιφερειακή Ενότητα Λάρισας, πυρκαγιές σημειώθηκαν στις περιοχές Σαραντάπορο, του Δήμου Ελασσόνας και στο Δίλοφο του Δήμου Φαρσάλων.

Πυρκαγιές στα Δωδεκάνησα
------------------------

Μέτωπα πυρκαγιών σημειώθηκαν σε πολλές περιοχές της Ρόδου, όπως η Σορωνή, η Καλαμώνα, η Δαματριά, η Ψίνθος, το Θολό, η Μαριτσά, οι Πεταλούδες και η Ασγούρου, οι οποίες προκλήθηκαν επίσης από εμπρησμό.

Πυρκαγιές σημειώθηκαν επίσης, και στην Κω, στα δυτικά του νησιού.

Φωτογραφίες
-----------

* Καμμένα οχήματα στο εργοστάσιο Κωστούλας στα Άνω ΛιόσιαΚαμμένα οχήματα στο εργοστάσιο Κωστούλας στα Άνω Λιόσια

Διεθνής βοήθεια
---------------

Κατά τη διάρκεια των πυρκαγιών η Ελλάδα διαθέτει συνολικά 71 πτητικά πυροσβεστικά μέσα, ενώ λόγω της ανεξέλεγκτης και κρίσιμης κατάστασης, η Ελλάδα ενεργοποίησε τον Ευρωπαϊκό Μηχανισμό Πολιτικής Προστασίας και έλαβε επιπλέον βοήθεια από τις εξής χώρες:

**Βοήθεια από χώρες μέλη της Ευρωπαϊκής Ένωσης**

* Αυστρία – 43 πυροσβέστες και 11 οχήματα.
* Γαλλία – 3 αεροσκάφη Canadair, 250 πυροσβέστες και 38 πυροσβεστικά οχήματα, Επιπλέον οι Γάλλοι πυροσβέστες φεύγοντας δώρισαν 4 υδροφόρα πυροσβεστικά οχήματα και ένα τζιπ βοηθητικό όχημα στην πυροσβεστική υπηρεσία.
* Γερμανία – 221 πυροσβέστες και 46 οχήματα.
* Ισπανία – 1 αεροσκάφος.
* Κροατία – 1 αεροσκάφος, το οποίο κατέσβησε τις πυρκαγιές, σε οικισμούς της Βόρειας Εύβοιας.
* Κύπρος – 40 πυροσβέστες, 2 αεροσκάφη και οικονομική βοήθεια, στους άστεγους, από την Κυπριακή κυβέρνηση.
* Πολωνία – 143 πυροσβέστες και 46 οχήματα.
* Ρουμανία – 108 πυροσβέστες και 21 οχήματα, οι οποίοι συμμετείχαν στη κατάσβεση των πυρκαγιών στη Βόρεια Εύβοια. Μετά την κατάσβεση των πυρκαγιών, ο πρωθυπουργός Κυριάκος Μητσοτάκης, συνεχάρη, τους Ρουμάνους πυροσβέστες, απονέμοντας μάλιστα η Ελληνική κυβέρνηση, βραβεία, ως ένδειξη βοήθειας και αλληλοεκτίμησης.
* Σλοβακία – 75 πυροσβέστες και 30 οχήματα.
* Σουηδία – 2 αεροσκάφη Air-Tractor, τα οποία συμμετείχαν στη κατάσβεση των πυρκαγιών στην Ιπποκράτειο Πολιτεία και τη Βαρυμπόμπη.
* Τσεχία – 13 οχήματα και 34 πυροσβέστες.

**Βοήθεια από άλλες χώρες**

* Αίγυπτος – 2 ελικόπτερα Chinook.
* Ελβετία – 3 ελικόπτερα Super Puma.
* Ηνωμένες Πολιτείες Αμερικής – 1 αεροσκάφος P-8 Poseidon, το οποίο παρακολουθούσε την κατάσβεση όλων των πυρκαγιών.
* Ηνωμένο Βασίλειο  – 21 πυροσβέστες.
* Ηνωμένα Αραβικά Εμιράτα ! Ηνωμένα Αραβικά Εμιράτα - εξοπλισμός.
* Ισραήλ – 16 πυροσβέστες και εξοπλισμός και 2 αεροσκάφη Air-Tractor.
* Κατάρ ! Κατάρ – 66 άτομα 3 οχήματα.
* Κουβέιτ ! Κουβέιτ – 42 άτομα, εξοπλισμός.
* Μολδαβία ! Μολδαβία – 25 άτομα με 4 οχήματα.
* Ουκρανία – 100 πυροσβέστες.
* Ρωσία – 2 αεροσκάφη τύπου Beriev, 2 Ilyushin Il-76 και 2 Mil Mi-8, τα οποία συμμετείχαν στη κατάσβεση των πυρκαγιών στην Ανατολική Αττική.
* Σερβία – 55 πυροσβέστες, 13 οχήματα και 3 ελικόπτερα.
* Τουρκία– 2 αεροσκάφη.

Δείτε επίσης
------------

* Δασικές πυρκαγιές στην Ελλάδα το 2007
* Δασικές πυρκαγιές στην Ελλάδα το 2023
* Πυρκαγιές στην Αττική το 2009
* Πυρκαγιές στην Αττική το 2018

Παραπομπές
----------

1. 1 2  «Πέθανε ο 55χρονος εγκαυματίας από τη φωτιά της Βαρυμπόμπης - Κατέληξε μετά από 38 ημέρες νοσηλείας στη ΜΕΘ».
2. 1 2 3 4 5 6  «Ημερίδα για τον απολογισμό της αντιπυρικής περιόδου έτους 2021». *Πυροσβεστικό Σώμα Ελλάδας*. 14 Δεκεμβρίου 2021.
3. ↑  «Νεκρός ο εθελοντής πυροσβέστης από την Ιπποκράτειο Πολιτεία». *ProtoThema*. 6 Αυγούστου 2021. Ανακτήθηκε στις 18 Αυγούστου 2021.
4. ↑  Newsroom (9 Αυγούστου 2021). «Φωτιά στη Φωκίδα: Μπουλντόζα έπεσε σε γκρεμό - Νεκρός ο χειριστής». *CNN.gr*. Ανακτήθηκε στις 18 Αυγούστου 2021.
5. ↑  «Φωτιά στη Βαρυμπόμπη: Μαίνεται η κόντρα για το πώς ξεκίνησε η πυρκαγιά». *e-thessalia.gr*. 4 Αυγούστου 2021. Ανακτήθηκε στις 9 Αυγούστου 2021.
6. ↑  «Ζήρια: Ο εμπρηστής ήταν ο υπαίτιος- Η αναζωπύρωση ολοκλήρωσε το έργο του». *THE BEST*. 6 Αυγούστου 2021. Ανακτήθηκε στις 9 Αυγούστου 2021.
7. ↑  «Χαρδαλιάς: Από καύση υλικών σε ελαιώνα ξεκίνησε η φωτιά στον Σχίνο». *Ελεύθερος Τύπος*. 20 Μαΐου 2021. Ανακτήθηκε στις 9 Αυγούστου 2021.
8. ↑  Κ.Ν. «ΠΛΑΚΑ: Εμπρηστής πήγε να κάψει το χωριό - Άμεση κινητοποίηση Πυροσβεστικής και Πολιτικής Προστασίας (ΦΩΤΟ)». *ΚΑΛΑΒΡΥΤΑ - NEWS*. Ανακτήθηκε στις 9 Αυγούστου 2021.
9. ↑  analitis.gr. «Συνελήφθη και ομολόγησε ο φερόμενος εμπρηστής της Κεφαλονιάς». *analitis.gr*. Αρχειοθετήθηκε από το πρωτότυπο στις 9 Αυγούστου 2021. Ανακτήθηκε στις 9 Αυγούστου 2021.
10. ↑  «Φωτιά: Έρευνα από Άρειο Πάγο για πιθανό οργανωμένο σχέδιο εμπρησμού». 09.08.2021.. Ανακτήθηκε στις 09.08.2021.
11. ↑  Σταύρος Ντάφης, Κωνσταντίνος Λαγουβάρδος, Χρήστος Πετρόπουλος: Ο καύσωνας της περιόδου 22 Ιουνίου - 2 Ιουλίου 2021 σε αριθμούς, meteo.gr, 4 Ιουλίου 2021
12. ↑  Ιωάννης Κωλέτσης, Κωνσταντίνος Λαγουβάρδος: Σάρωσε ο Λίβας στα ανατολικά και νότια – Ξεπέρασε τους 44°C η θερμοκρασία την Πέμπτη 01/07. meteo.gr, 1 Ιουλίου 2021
13. ↑  Στρατής Βουγιούκας, Σταύρος Ντάφης, Κωνσταντίνος Λαγουβάρδος, Ιωάννης Κωλέτσης: Οι ατμοσφαιρικές διεργασίες που θα προκαλέσουν το ακραίο κύμα καύσωνα, meteo.gr, 27. Ιουλίου
14. ↑  Γιώργος Παπαβασιλείου, Στρατής Βουγιούκας, Κωνσταντίνος Λαγουβάρδος: Ο έντονος κυματισμός του αεροχειμάρου οδηγεί σε ένα ιστορικό κύμα καύσωνα. meteo.gr, 30. Ιουλίου
15. ↑  «Ελλάδα: Σπάει όλα τα ρεκόρ ο καύσωνας- Πολύ υψηλός κίνδυνος πυρκαγιάς». *euronews*. 3 Αυγούστου 2021. Ανακτήθηκε στις 9 Αυγούστου 2021.
16. ↑  «Καύσωνας - Μαρουσάκης: Στο «κόκκινο» όλη η χώρα για κίνδυνο πυρκαγιάς τις επόμενες ημέρες». *Έθνος*. 4 Αυγούστου 2021. Ανακτήθηκε στις 9 Αυγούστου 2021.
17. ↑  «Συνεχίζεται και σήμερα ο ισχυρός καύσωνας - Πολύ υψηλός κίνδυνος πυρκαγιάς για πολλές περιοχές». *ProtoThema*. 3 Αυγούστου 2021. Ανακτήθηκε στις 9 Αυγούστου 2021.
18. ↑  Μπούσμπουρας, Δημήτρης (4 Αυγούστου 2021). «Τα βασικά αίτια των πυρκαγιών στην Ελλάδα και οι ριζικές λύσεις». *huffingtonpost.gr*.
19. ↑  «Η εγκατάλειψη της γεωργίας ευνοεί τις δασικές πυρκαγιές». *tovima.gr*. 10 Αυγούστου 2021.
20. ↑  ΚΑΪΣΕΡΛΙΔΗΣ, ΤΡΥΦΩΝΑΣ (7 Αυγούστου 2021). «Πύρινη λαίλαπα στη Μεσόγειο: Γιατί ξέσπασαν τόσες πολλές πυρκαγιές στη Νότια Ευρώπη | GREEN». *iefimerida.gr*. Ανακτήθηκε στις 11 Αυγούστου 2021.
21. ↑  ΓΙΟΓΙΑΚΑΣ, ΠΡΟΚΟΠΗΣ (8/8/2021). «Φωτιές – «Πράσινες βόμβες» έτοιμες να εκραγούν». *in.gr*. .
22. 1 2  «Αρχική αποτίμηση αποτελεσμάτων της πυρκαγιάς στη Βόρεια Εύβοια – das…». *archive.ph*. 2 Σεπτεμβρίου 2021. Αρχειοθετήθηκε από το πρωτότυπο στις 2 Σεπτεμβρίου 2021. Ανακτήθηκε στις 2 Σεπτεμβρίου 2021. CS1 maint: Unfit url (link)
23. ↑  Λαμπρόπουλος, Βασίλης (8 Αυγούστου 2021). «Η μεγαλύτερη καταστροφή από πυρκαγιά στα ελληνικά χρονικά». *Το Βήμα Online*. Ανακτήθηκε στις 9 Αυγούστου 2021.
24. ↑  «https://twitter.com/pyrosvestiki/status/1429590670730223618». *Twitter*. Ανακτήθηκε στις 23 Αυγούστου 2021.  Εξωτερικός σύνδεσμος στο `|title=` (βοήθεια)
25. ↑  «Φωτιά στην Εύβοια: Μαίνεται πυρκαγιά στο Μαρμάρι – Εκκενώθηκαν οικισμοί». *Έθνος*. 23 Αυγούστου 2021. Ανακτήθηκε στις 23 Αυγούστου 2021.
26. ↑  «https://twitter.com/pyrosvestiki/status/1429701321960136707». *Twitter*. Ανακτήθηκε στις 28 Ιανουαρίου 2022.  Εξωτερικός σύνδεσμος στο `|title=` (βοήθεια)
27. ↑  Petrou, Alec Moustris, John. «meteo.gr: Νεότερα στοιχεία για τη δασική πυρκαγιά στη Βαρυμπόμπη». *meteo.gr - Προγνώσεις καιρού για όλη την Ελλάδα*. Ανακτήθηκε στις 28 Ιανουαρίου 2022.
28. ↑  «https://twitter.com/pyrosvestiki/status/1422530741792088075». *Twitter*. Ανακτήθηκε στις 28 Ιανουαρίου 2022.  Εξωτερικός σύνδεσμος στο `|title=` (βοήθεια)
29. ↑  «https://twitter.com/pyrosvestiki/status/1422555139865468932». *Twitter*. Ανακτήθηκε στις 28 Ιανουαρίου 2022.  Εξωτερικός σύνδεσμος στο `|title=` (βοήθεια)
30. ↑  «Ενημέρωση για τις δασικές πυρκαγιές του τελευταίου 24ώρου».
31. ↑  «Φωτιά στη Βαρυμπόμπη: Περίπου 200 άλογα έχουν μεταφερθεί στο Ολυμπιακ…». *archive.ph*. 31 Αυγούστου 2021. Αρχειοθετήθηκε από το πρωτότυπο στις 31 Αυγούστου 2021. Ανακτήθηκε στις 31 Αυγούστου 2021. CS1 maint: Unfit url (link)
32. ↑  «Φωτιά στην Αττική: Συγκλονιστικές εικόνες από τις Αφίδνες - Εκρήξεις …». *archive.ph*. 31 Αυγούστου 2021. Αρχειοθετήθηκε από το πρωτότυπο στις 31 Αυγούστου 2021. Ανακτήθηκε στις 31 Αυγούστου 2021. CS1 maint: Unfit url (link)
33. ↑  «Αττική: Πέρασε την εθνική οδό η φωτιά προς τη μεριά του Αγίου Στεφάνου». *Alfavita*. Ανακτήθηκε στις 12 Οκτωβρίου 2021.
34. ↑  Newsroom. «Φωτιά στη βόρεια Αττική: Διέσχισε την Εθνική Οδό η πυρκαγιά | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 12 Οκτωβρίου 2021.
35. ↑  STAR.GR, Συντακτική Ομάδα. «Φωτιά Αττική: Οι φλόγες πέρασαν την Εθνική οδό προς τον Άγιο Στέφανο | Star.gr». *www.star.gr*. Ανακτήθηκε στις 12 Οκτωβρίου 2021.
36. ↑  «Ενημέρωση για τις δασικές πυρκαγιές που εκδηλώθηκαν σε: Βασιλικά Πάρνηθας, Αγία Άννα Ευβοίας, Αρχαία Ολυμπία, Ανατολική Μάνη Λακωνίας και Λιμογάρδι Φθιώτιδας».
37. ↑  generalsecretary2 (7 Αυγούστου 2021). «Έκτακτη ενημέρωση από τον Υφυπουργό Πολιτικής Προστασίας και Διαχείρισης Κρίσεων Ν. Χαρδαλιά για την εξέλιξη των πυρκαγιών». *Υπουργειο Κλιματικης Κρισης και Πολιτικης Προστασιας*. Ανακτήθηκε στις 26 Φεβρουαρίου 2022.
38. 1 2  generalsecretary2 (6 Αυγούστου 2021). «Νέα έκτακτη ενημέρωση από τον Υφυπουργό Πολιτικής Προστασίας και Διαχείρισης Κρίσεων Ν. Χαρδαλιά για την εξέλιξη των πυρκαγιών». *Υπουργειο Κλιματικης Κρισης και Πολιτικης Προστασιας*. Ανακτήθηκε στις 26 Φεβρουαρίου 2022.
39. ↑  «Καταγγελία για τοξικό νέφος». *Η Εφημερίδα των Συντακτών*. Ανακτήθηκε στις 16 Αυγούστου 2021.
40. ↑  «https://twitter.com/pyrosvestiki/status/1423665203791736838». *Twitter*. Ανακτήθηκε στις 28 Ιανουαρίου 2022.  Εξωτερικός σύνδεσμος στο `|title=` (βοήθεια)
41. ↑  «Υπό έλεγχο η φωτιά στο Σούνιο - Επανήλθε η κυκλοφορία στη Λ. Αθηνών - Σουνίου». *ProtoThema*. 6 Αυγούστου 2021. Ανακτήθηκε στις 6 Αυγούστου 2021.
42. ↑  «Φωτιά στην Αττική: Υπό πλήρη έλεγχο η πυρκαγιά στο Ποικίλο Όρος». *News.gr* (στα Αγγλικά). 7 Αυγούστου 2021. Ανακτήθηκε στις 7 Αυγούστου 2021.
43. ↑  «https://twitter.com/pyrosvestiki/status/1423650433571164172». *Twitter*. Ανακτήθηκε στις 28 Ιανουαρίου 2022.  Εξωτερικός σύνδεσμος στο `|title=` (βοήθεια)
44. ↑  «https://twitter.com/pyrosvestiki/status/1423680613744263173». *Twitter*. Ανακτήθηκε στις 28 Ιανουαρίου 2022.  Εξωτερικός σύνδεσμος στο `|title=` (βοήθεια)
45. 1 2 3 4  generalsecretary2 (16 Αυγούστου 2021). «Αναδημοσίευση Δελτίου Τύπου Πυροσβεστικού Σώματος σχετικά με την έκτακτη ενημέρωση από τον Υπουργό Προστασίας του Πολίτη Μιχάλη Χρυσοχοΐδη για τις σημερινές πυρκαγιές». *Υπουργειο Κλιματικης Κρισης και Πολιτικης Προστασιας*. Ανακτήθηκε στις 9 Απριλίου 2022.
46. ↑  «https://twitter.com/pyrosvestiki/status/1427190168730095619». *Twitter*. Ανακτήθηκε στις 28 Ιανουαρίου 2022.  Εξωτερικός σύνδεσμος στο `|title=` (βοήθεια)
47. 1 2  «Ενημέρωση για τις δασικές πυρκαγιές σε Κερατέα και Βίλια Αττικής».
48. ↑  «Ενημέρωση για τις δασικές πυρκαγιές του τελευταίου 24ώρου καθώς και για τις πυρκαγιές σε Λαυρεωτική και Βίλια Αττικής».
49. ↑  generalsecretary2 (19 Αυγούστου 2021). «Αναδημοσίευση Δελτίου Τύπου Πυροσβεστικού Σώματος σχετικά με την έκτακτη ενημέρωση από τον Υπουργό Προστασίας του Πολίτη Μιχάλη Χρυσοχοΐδη για τις πυρκαγιές». *Υπουργείο Κλιματικής Κρίσης και Πολιτικής Προστασίας*. Ανακτήθηκε στις 9 Απριλίου 2022.
50. ↑  «Ενημέρωση για τις δασικές πυρκαγιές του τελευταίου 24ώρου καθώς και για την πυρκαγιά στα Βίλια Αττικής».
51. 1 2  «https://twitter.com/112greece/status/1422561070988812291». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
52. ↑  «https://twitter.com/112greece/status/1423672436302753795». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
53. ↑  «https://twitter.com/112greece/status/1422576912606629902». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
54. ↑  «https://twitter.com/112greece/status/1423679988927172615». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
55. ↑  «https://twitter.com/112greece/status/1422614015105290248». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
56. 1 2  «https://twitter.com/112greece/status/1423245540641411079». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
57. 1 2 3  «https://twitter.com/112greece/status/1423312500179750913». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
58. 1 2  «https://twitter.com/112greece/status/1423391071019618305». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
59. ↑  «https://twitter.com/112greece/status/1423391207502356487». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
60. ↑  «https://twitter.com/112greece/status/1423479870856835074». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
61. 1 2  «https://twitter.com/112greece/status/1423561879553781769». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
62. 1 2  «https://twitter.com/112greece/status/1423615244031696898». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
63. 1 2 3  «https://twitter.com/112greece/status/1423665709348016128». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
64. ↑  «https://twitter.com/112greece/status/1427188986309718016». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
65. ↑  «https://mobile.twitter.com/112greece/status/1427201135841054721». *Twitter*. Ανακτήθηκε στις 26 Φεβρουαρίου 2022.  Εξωτερικός σύνδεσμος στο `|title=` (βοήθεια)
66. ↑  «https://twitter.com/112greece/status/1427223005969661952». *Twitter*. Ανακτήθηκε στις 9 Απριλίου 2022.  Εξωτερικός σύνδεσμος στο `|title=` (βοήθεια)
67. 1 2  «https://twitter.com/112greece/status/1427211104292413443». *Twitter*. Ανακτήθηκε στις 9 Απριλίου 2022.  Εξωτερικός σύνδεσμος στο `|title=` (βοήθεια)
68. 1 2  «https://twitter.com/112greece/status/1427224753832697857». *Twitter*. Ανακτήθηκε στις 9 Απριλίου 2022.  Εξωτερικός σύνδεσμος στο `|title=` (βοήθεια)
69. 1 2  «https://twitter.com/112greece/status/1427245487342723077». *Twitter*. Ανακτήθηκε στις 9 Απριλίου 2022.  Εξωτερικός σύνδεσμος στο `|title=` (βοήθεια)
70. ↑  «https://twitter.com/112greece/status/1427311497504514052». *Twitter*. Ανακτήθηκε στις 9 Απριλίου 2022.  Εξωτερικός σύνδεσμος στο `|title=` (βοήθεια)
71. ↑  «Μαίνονται οι φωτιές στο Δίλοφο και το Σαραντάπορο». larissanet.gr. Ανακτήθηκε στις 7 Αυγούστου 2021.
72. ↑  «Δίλοφο Φαρσάλων: Ξέσπασε φωτιά το βράδυ της Παρασκευής». naftemporiki.gr. Αρχειοθετήθηκε από το πρωτότυπο στις 7 Αυγούστου 2021. Ανακτήθηκε στις 7 Αυγούστου 2021.
73. 1 2 3 4 5 6 7 8 9  «Φωτιές: Η διεθνής βοήθεια που έχει λάβει η Ελλάδα (λίστα)». *kathimerini.gr*. 2021-08-08.. Ανακτήθηκε στις 2021-08-08.
74. ↑  Δαλιάνης, Βασίλης (9 Αυγούστου 2021). «Δασικές πυρκαγιές στην Ελλάδα: Η Γαλλία στέλνει πρωτοφανή σε μέγεθος χερσαία βοήθεια». *ProtoThema*. Ανακτήθηκε στις 12 Αυγούστου 2021.
75. ↑  «Η σπουδαία δωρεά των Γάλλων πυροσβεστών στη Γορτυνία!». 18 Αυγούστου 2021.. Ανακτήθηκε στις 21 Αυγούστου 2021.
76. ↑
77. 1 2  Capital.gr. «Διεθνής βοήθεια: Η λίστα με τις χώρες που βοηθούν την Ελλάδα στις πυρκαγιές». *Capital.gr*. Ανακτήθηκε στις 18 Αυγούστου 2021.
78. ↑  «Πυρκαγιές: Δυο ελικόπτερα «Σινούκ» στέλνει η Αίγυπτος για τις επιχειρήσεις κατάσβεσης». *ProtoThema*. 7 Αυγούστου 2021. Ανακτήθηκε στις 9 Αυγούστου 2021.
79. ↑  «Δυο ελικόπτερα «Σινούκ» στέλνει η Αίγυπτος στην Ελλάδα για τις επιχειρήσεις κατάσβεσης». *CrashOnline.gr | Η Online έκδοση του περιοδικού CRASH!*. 7 Αυγούστου 2021. Αρχειοθετήθηκε από το πρωτότυπο στις 9 Αυγούστου 2021. Ανακτήθηκε στις 9 Αυγούστου 2021.
80. ↑  Solutions, BDigital Web. «Φωτιές στην Ελλάδα: Δύο Σινούκ στέλνει η Αίγυπτος». *Kathimerini.com.cy*. Ανακτήθηκε στις 9 Αυγούστου 2021.
81. 1 2  Capital.gr. «Διεθνής βοήθεια: Η λίστα με τις χώρες που βοηθούν την Ελλάδα στις πυρκαγιές». *Capital.gr*. Ανακτήθηκε στις 18 Αυγούστου 2021.
82. ↑  «Στα πύρινα μέτωπα και το αμερικανικό αεροσκάφος «P8 Poseidon» – Η συνδρομή των Ενόπλων Δυνάμεων». *kathimerini.gr*. 2021-08-06.. Ανακτήθηκε στις 2021-08-08.
83. 1 2  «Σημαντική διεθνής βοήθεια στην Ελλάδα για τις πυρκαγιές- ΠτΔ: «Δεν είμαστε μόνοι»». *euronews*. 8 Αυγούστου 2021. Ανακτήθηκε στις 9 Αυγούστου 2021.
84. ↑  «Φωτιές: Δεκάδες οι χώρες που έχουν αποστείλει βοήθεια στην Ελλάδα». 8.8.2021.. Ανακτήθηκε στις 8.8.2021.
85. 1 2  Capital.gr. «Διεθνής βοήθεια: Η λίστα με τις χώρες που βοηθούν την Ελλάδα στις πυρκαγιές». *Capital.gr*. Ανακτήθηκε στις 18 Αυγούστου 2021.
86. ↑  «Israel sends firefighting team, equipment to Greece as thousands flee blazes» (στα Αγγλικά). *The Times of Israel*. 6 Αυγούστου 2021. .
87. ↑  «Ισραήλ: Θα αποστείλει δύο πυροσβεστικά αεροσκάφη στην Ελλάδα | LiberalGr». *www.liberal.gr*. Ανακτήθηκε στις 18 Αυγούστου 2021.
88. ↑  «Φωτιές: Η Ρωσία στέλνει στην Ελλάδα επιπλέον πυροσβεστικά αεροσκάφη και ελικόπτερα». *Έθνος*. 9 Αυγούστου 2021. Ανακτήθηκε στις 18 Αυγούστου 2021.
89. ↑  Φτάκα, Μαριάννα. «Πυρκαγιές: Η Σερβία στέλνει βοήθεια στην Ελλάδα». *politic.gr*. Ανακτήθηκε στις 9 Αυγούστου 2021.
90. ↑  Καλκάνη, Αγγελική (8 Αυγούστου 2021). «Φωτιές στην Ελλάδα: Έρχεται βοήθεια και από τη Σερβία». *Pagenews.gr*. Ανακτήθηκε στις 9 Αυγούστου 2021.
91. ↑  Δύο πυροσβεστικά αεροσκάφη στέλνει η Τουρκία στην Ελλάδα | OPEN NEWS

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δασικές πυρκαγιές στην Ελλάδα το 2021** |